b'\n_START_ARTICLE_\nEmo\n_START_SECTION_\nEmo\n_START_PARAGRAPH_\nEmo je uporabljen za ozna\xc4\x8devanje modnega stila, karakterja in odnosov nana\xc5\xa1ajo\xc4\x8dih se na emo glasbo in z njo povezano sceno. Kot pridevnik emo lahko ozna\xc4\x8duje modni ali glasbeni stil. Emo se uporablja tudi kot samostalnik, najve\xc4\x8dkrat za ozna\xc4\x8devanje pripadnika emo scene ali nekoga, ki ustreza stereotipu o pripadnikih emo scene. _NEWLINE_Ve\xc4\x8d kot desetletje se je izraz emo uporabljal ve\xc4\x8dinoma za opisovanje glasbenega stila, ki je izhajal iz DC scene(osemdeseta leta). Ko je v poznih devetdesetih emo glasba pre\xc5\xa1la v popularno zavest, je izraz dobil ve\xc4\x8d pomenov.\n_START_SECTION_\nEmo glasba\n_START_PARAGRAPH_\nEmo glasba je bolj melodi\xc4\x8dna osebnoizpovedna razli\xc4\x8dica punkroka. Se pravi je zmes hardcore punka, punk rocka in alternativnega rocka. Emocore je novej\xc5\xa1a, izpopolnjena in manj monotona verzija hardcore zvrsti. Besedo \xc2\xbbemo\xc2\xab\xc2\xa0na glasbeni sceni najprej zasledimo v sredini osemdesetih let prej\xc5\xa1njega stoletja. Uporabljali so jo, ko so opisovali nastope skupin, katerih \xc4\x8dlani so spontano postali na odru pretirano \xc4\x8dustveni oziroma s tujko emocionalni. Najbolj prepoznavna skupina takratnega \xc4\x8dasa je bila Rites Of Spring (iz Washingtona), vendar je prvi val emo glasbe poniknil v zgodnjih devetdesetih z razpadom vseh pomembnej\xc5\xa1ih skupin te zvrsti. Ve\xc4\x8dina sedanjih bendov pa kot prve prave za\xc4\x8detke glasbe, ki jo kot emo poznamo danes, navaja \xc5\xa1vedski bend The Refused (1991 - 1998), ki naj bi bili tisti pravi zgled emo vizije. V drugi polovici devetdesetih let zasledimo novi val tako imenovane emo glasbe, tokrat v manj kaoti\xc4\x8dni in bolj melodi\xc4\x8dni obliki. Emo gibanje se je s prehodom v novo tiso\xc4\x8dletje (z veliko pomo\xc4\x8djo interneta), za\xc4\x8del masovno \xc5\xa1iriti prek meja undergrounda. Emo glasba je danes zelo \xc5\xa1irok pojem: zajema od akusti\xc4\x8dnega kantavtorstva do veliko bolj surove screamo zvrsti, ki \xc5\xbee bolj spominja na metalcore. Besedila ve\xc4\x8dinoma govorijo o bolj tema\xc4\x8dnih temah, kot so obupanost, razo\xc4\x8daranje in osamljenost, v\xc4\x8dasih pa tudi o pozitivnih stvareh npr. o ljubezni. Vodilni emo bendi, ki krojijo sceno, pa so Silverstein, Something Corporate, From First To Last, Disco Ensemble, Finch, Funeral For A Friend, Death Cab For Cutie,The Used, At The Farewell Party in My Chemical Romance.\n_START_SECTION_\nModni stil in delovanje\n_START_PARAGRAPH_\nKratke majice so ve\xc4\x8dinoma manj\xc5\xa1ih \xc5\xa1tevilk, potiskane s slikami punk kulture iz osemdesetih. Na torbah in nahrbtnikih pogosto nosijo bro\xc5\xa1ke in na\xc5\xa1itke razli\xc4\x8dnih glasbenih skupin._NEWLINE_Drug popularen stil obla\xc4\x8denja se osredoto\xc4\x8da na temnej\xc5\xa1e barve. Pogosto videni stili vsebujejo ravne, pobarvane lase na \xc4\x8drno, rde\xc4\x8de ali ve\xc4\x8dbarvno (rjavo in \xc4\x8drno, rde\xc4\x8de in vijoli\xc4\x8dno, itd.). Lasje prekrivajo eno oko. (Ne gre zame\xc5\xa1ati s frizuro raverjev, ki imajo pogosto podobno pre\xc4\x8dko, le nekoliko kraj\xc5\xa1o in z bolj \xc5\xbeivimi barvami.) Mo\xc5\xa1ki nosijo hla\xc4\x8de namenjene \xc5\xbeenskam, piercinge v ustnici, obrveh, jeziku in bradi. Tako mo\xc5\xa1ki kot \xc5\xbeenske uporabljajo makeup(najbolj o\xc4\x8ditna je uporaba \xc4\x8drnega \xc4\x8drtala za o\xc4\x8di, \xc4\x8deprav postajata popularna tudi rde\xc4\x8de in roza \xc4\x8drtalo). Popularna so o\xc4\x8dala s \xc4\x8drnim in debelim okvirjem in jih mnogokrat uporabljajo tudi osebe, ki ne potrebujejo korekcijskih o\xc4\x8dal. Prav tako so popularne zapestnice razli\xc4\x8dnih barv._NEWLINE_Ampak danes imajo emoti stil kot obi\xc4\x8dajni ljudje ali v kombinaciji z zgoraj na\xc5\xa1tetimi navadami.\n_START_SECTION_\nEmo na Slovenskem\n_START_PARAGRAPH_\nEmo gibanje se je preko meja undergrounda za\xc4\x8delo \xc5\xa1iriti \xc5\xa1ele na prelomu tiso\xc4\x8dletja, pri nas pred dvema letoma, ko je emo sceno uvidel drugi album skupine Dreamwalk (skupina je kasneje razpadla v dva benda, SkylineArcade in Hit By Plane, ki sta na doma\xc4\x8di sceni \xc5\xa1e danes prisotna). Najbolj odmevni nosilci emo zvoka v Sloveniji pa so fantje iz skupine Leaf-fat, Puppetz, Spill of ink in Icarus down._NEWLINE_Omeniti je treba \xc5\xa1e ljubljanski festival emocore glasbe New Noise, katerega ustanovitelj je (nekdanji) organizator koncertov Izak Ko\xc5\xa1ir, ki se dogaja trikrat letno in nudi prilo\xc5\xbenost \xc5\xa1e drugim doma\xc4\x8dim skupinam tega \xc5\xbeanra, da priplavajo na povr\xc5\xa1je in si delijo oder \xe2\x80\x93 tudi \xe2\x80\x93 s tujimi zasedbami. Sicer novinar in glasbenik Izak Ko\xc5\xa1ir se v medijih ve\xc4\x8dkrat pojavlja kot poznavalec glasbene scene in posledi\xc4\x8dno tudi emo subkulture - v povezavi s to temo je bil gost \xc5\xbee v televizijski oddaji Preverjeno (Pop Tv), na radiu Val 202, v kar nekaj tiskanih medijih (Antena, Nika, Dnevnik, \xc5\xbdurnal,...) in tudi kot komentator v nekaj diplomskih nalogah na omenjeno temo. Ko\xc5\xa1ir je tudi prvi v Sloveniji pisal o tem, takrat \xc5\xa1e v slovenskem prostoru medijsko neznanem, fenomenu (primer: Pil Plus, 2005). Splo\xc5\xa1no medijsko zanimanje za pojav fenomena \xc2\xbbemo\xc2\xab\xc2\xa0pa je (ponovno) naraslo v letu 2008, predvsem zaradi problematike obna\xc5\xa1anja mladih. _NEWLINE_Sicer pa je, kot je \xc5\xbee v navadi, tudi emo kot subkultura k nam pri\xc5\xa1la z nekajletnim zamikom. Veliko zaslug za popularizacijo tega gibanja ima seveda svetovni splet, kjer se podobno misle\xc4\x8di povezujejo na straneh, kot so MySpace in Vampire Freaks. Jasno pa je vse skupaj \xc5\xbee preraslo v modno muho: trend, kjer nekateri sledijo stilu obla\xc4\x8denja in obna\xc5\xa1anja. Toda s tako mno\xc5\xbei\xc4\x8dno popularizacijo emo glasbe se o\xc4\x8ditno spreminja tudi njen osnovni pomen.'